ZAPISNIK

15. seje **SVETA ZAVODA** Vrtca Tržič, ki je bila v četrtek, 26. 9. 2019, ob 18. uri v zbornici enote Palček.

Prisotni člani sveta zavoda:

Urška Jerman – predstavnica zaposlenih Vrtca Tržič, Gabi Štrukelj – predstavnica zaposlenih Vrtca Tržič, Andreja Pogačnik – predstavnica zaposlenih Vrtca Tržič, Petra Bodlaj, predstavnica zaposlenih Vrtca Tržič, Anže Perčič – predstavnik občine ustanoviteljice, Hati Matijašič – predstavnica staršev

Drugi prisotni: Tatjana Blaži – ravnateljica Vrtca Tržič, Andreja Gimpelj Kovačič – pomočnica ravnateljice Vrtca Tržič

Odsotni: Katja Potrebuješ – predstavnica staršev, Anja Bakarič – predstavnica staršev, Anton Kramarič – predstavnik občine ustanoviteljice, Mira Čemažar – predstavnica zaposlenih Vrtca Tržič, Nevenka Cotelj – predstavnica občine ustanoviteljice

Zapisnikar seje je Kristina Lindav.

## *Dnevni red:*

## *Pregled zadnjega zapisnika in realizacija sklepov zadnje seje, potrditev sklepa korespondenčne seje (Urška Jerman).*

## *Poročilo o izvedbi volitev nadomestne članice Sveta zavoda Vrtca Tržič – predstavnice delavcev ter nadomestnih članov – predstavnikov staršev (Kristina Lindav)*

## *Volitve predsednika Sveta zavoda Vrtca Tržič (Kristina Lindav)*

## *Potrditev Poročila o realizaciji Letnega delovnega načrta za šolsko leto 2018/2019 (priloga 1) in Letnega delovnega načrta Vrtca Tržič za šolsko leto 2019/2020 (priloga 2) (Tatjana Blaži)*

## *Razno.*

**Ad 1.**

Urška Jerman je vse prisotne predstavila in prosila za potrditev dnevnega reda. Pri pregledu zapisnika ni bilo pripomb.

Zapisnik 14. seje je bil soglasno potrjen.

Potrjen je bil sklep 11. korespondenčne seje: Svet zavoda Vrtca Tržič potrjuje Spremembo Pravilnika o sistemizaciji in notranji organizaciji delovnih mest v Vrtcu Tržič.

**Ad 2.**

Kristina Lindav je povedala, da je bila na 4. vzgojiteljskem zboru in zboru delavcev kot predstavnica zaposlenih kot nadomestna članica izvoljena Petra Bodlaj. Na torkovi seji Sveta staršev Vrtca Tržič pa sta bili soglasno izvoljeni kot predstavnici staršev Hati Matijašič in Anja Bakarič. Mandat omenjenih nadomestnih članic velja do konca mandata obstoječega sveta, tj. do marca 2020.

**Ad 3.**

Člani sveta so bili pozvani k predlaganju kandidatov za predsednika oz. predsednico Sveta zavoda Vrtca Tržič.

Podan je bil en predlog: Urška Jerman. Kandidatka ustno soglaša k svoji kandidaturi.

Člani so z dvigom rok glasovali o predlogu, ki je bil soglasno potrjen.

**SKLEP:** Za funkcijo predsednice Sveta zavoda Vrtca Tržič je bila izvoljena Urška Jerman

Za funkcijo namestnika predsednika je bil podan predlog: Anže Perčič.

Kandidat ustno soglaša k svoji kandidaturi.

Člani so z dvigom rok glasovali o predlogu, ki je bil soglasno potrjen.

**SKLEP:** Za funkcijo namestnika predsednice Sveta zavoda Vrtca Tržič je bil izvoljen Anže Perčič.

**Ad 4.**

Ravnateljica je pri predstavitvi Letnega delovnega načrta izpostavila praznovanje 120-letnice vrtca v aprilu 2020. V petek, 17. aprila, pripravljamo veliko prireditev v Dvorani tržiških olimpijcev. Na prireditvi bodo sodelovali predvsem zaposleni v vrtcu, namenjena bo staršem, bivšim zaposlenim, vsem občanom Tržiča, da vrtec spoznajo in vidijo, kako dela. Povabljeni bodo tudi predsednik države in predstavniki ministrstva. Finančna sredstva za prireditev imamo v veliki meri zagotovljena s strani občine, a bomo veseli vsake donacije, zato se bomo obrnili tako na starše kot podjetnike in druge organizacije.

Pri predstavitvi Letnega delovnega načrta za šolsko leto 2019/2020 je ravnateljica poudarila, da vrtec še naprej sledi sprejeti viziji. Osnova so spoštovanje vsakega posameznika, strokovnost kadra z višanjem izobrazbene strukture, zavod pa deluje na skupno 8 lokacijah, ko se odpre še en oddelek v Pristavi. Leto se začenja s 30 oddelki.

S starši si vrtec želi čim več neposrednega sodelovanja.

Ravnateljica spremlja delo v oddelkih, strokovni delavci so vajeni konstruktivne kritike.

Prednostne naloge vključujejo tako obstoječe okvirje kot novosti, ideje in nove pristope.

Pri pregledu financiranja vrtca je ravnateljica povedala, da občinski proračun namenja 12.000 evrov za obogatitvene dejavnosti, kar vrtec porabi za tečaj plavanja, izlete, obiske muzejev, predstave. Največ se razporedi starejšim skupinam, a je poskrbljeno, da so vsi oddelki vključeni. Letos je novost sodelovanje za športne dneve v telovadnici Katrx na Loki. Poleti so starejši oddelki obiskovali Gorenjsko plažo, vstopnina za Kekčevo deželo pa je strošek staršev.

Pri pregledu projektov je ravnateljica poudarila, da je tudi to šolsko leto načrtovano nadaljevanje obstoječih projektov, ki se poglabljajo. Rdeča nit je letos Pojdimo ven! ali po domače Pejmo ven!, saj se nagibamo h gozdni pedagogiki, želimo si igralnic na prostem, kamor se selijo tako dejavnosti vseh področij kurikuluma kot tudi rutina.

Nov je projekt trajnostne mobilnosti, saj vrtec ugotavlja, da mora pri tem biti podporni partner občini in v tem prizadevanju poziva starše k sodelovanju in hoji.

Vrtec je pridobil tudi Ekozastavo, ki bo izobešena v enoti Palček.

Problematika dela vrtca se rešuje na roditeljskih sestankih, za težave pri vzgoji je vrtec vedno dober partner. Ravnateljica je omenila možnost družinske terapije, ki jo izvajata ravnateljica in pomočnica ravnateljice – če imajo starši problem, se lahko po e-pošti obrnejo nanju.

Tudi vsebine predavanj za starše so bogate, eno predavanje je bilo že izvedeno, veliko bomo izvedli brez zunanje pomoči, na roditeljskih sestankih, kjer se starši navadno bolj odprejo.

Samoizobraževanje je ravnateljica poudarila kot pomemben element za vodenje tako velike ustanove, zato se bo v prihajajočem tednu udeležila strokovne ekskurzije.

Za zaključek je poudarila sodelovanje z zunanjim okoljem, s čimer otroci širijo svoja obzorja in ustvarjajo svojo identiteto. Pri tem se trudi vrtec najti in ohraniti svetlikanje, potenciale vsakega otroka, ob spoštovanju vrednot. Letos nas vodi ljubezen v vseh oblikah in rdeča barva, simbol moči.

Predsednica sveta zavoda je podala oba dokumenta na glasovanje.

**SKLEP:** Svet zavoda Vrtca Tržič je potrdil Poročilo o realizaciji Letnega delovnega načrta Vrtca Tržič za šolsko leto 2018/2019.

**SKLEP:** Svet zavoda Vrtca Tržič je potrdil Letni delovni načrt za šolsko leto 2019/2020.

Ad 5.

Anže Perčič je vprašal, če se je na seji sveta staršev izpostavil problem parkiranja pri enoti Križe. Ravnateljica je pritrdila in pojasnila, da se obeta celotna prenova prometnega režima, ko se bo izvedla gradnja prizidka k OŠ Križe. Poleg tega gre za območje umirjenega prometa, kar bi morali vsi udeleženci upoštevati, parkirišče pri enoti Križe je javno.

Seja je bila zaključena ob 18.50.

Zapisnikar: Predsednica Sveta zavoda Vrtca Tržič

Kristina Lindav Urška Jerman